Kua Eritrea, bana babo rena ba bararo ba golegilwe ka nywaga ya ka godimo ga e 20. Ba bangwe, go akaretša le dikgaetšedi tša rena le bana ba bona, ba dutše dikgolegong ka nakwana. Go dirilwe maiteko a magolo gore ba lokollwe, eupša go fihla ga bjale ga se gwa hlwa go direga selo. Bana babo rena ba ga se ba hlanogela Jehofa. Ba kgomaretše potego ya bona ka tlase ga maemo ao a sehlogo. Ga re lebale bana babo rena ba bao ba botegago dithapelong tša rena.—Baroma 1:8, 9. Mehleng yona yeo, Emlyn o be a ithuta Beibele ka kelohloko. Tšeo a bego a ithuta tšona di mo dirile gore a belaele thuto ya Boraro Botee, gaešita le ge mathomong a be a dumela go yona. Ge a dutše a nyakišiša Diebangeding, o ile a thoma go kgodišega gore di be di thekga kwešišo ya gagwe yeo e kaonefetšego.